टेस्ट करना कि क्या पावर सप्लाई ऑन होती है कि नहीं आउटपुट टेस्ट करना
जब कंप्यूटर शट डाउन हो जाए, या व बंद हो, तब पावर सप्लाई के पीछे स्थित स्विच को ऑफ करें। पावर सप्लाई को आउटलेट से अनप्लग करें। पावर सप्लाई की केबल्स को अंदर स्थित सभी उपकरणों (devices) से निकालें। पावर सप्लाई की प्रत्येक केबल की जांच करें और सुनिश्चित करें कि वे सब अनप्लग की जा चुकी हैं। नोट करें कि सभी केबल्स कहां पर प्लग की गई थी ताकि केस को फिर से बंद करते वक्त आपको वह याद रहे। आप एक पेपर क्लिप से अपनी पावर सप्लाई का टेस्ट कर सकते हैं और उस क्लिप की मदद से उसे ऑन कर सकते हैं। ऐसा करने के लिए, एक पेपर क्लिप को सीधा करें और फिर उसे एक 'U' आकार में मोड़ें। यह क्लिप उन पिन्स (pins) के रूप में काम करेगी जो पावर सप्लाई को ”Power ON” का सिग्नल देते हैं। यह आम तौर पर पावर सप्लाई का सबसे बड़ा कनेक्टर है। आपको पेपर क्लिप के सिरों को हरे रंग के पिन में (वहां केवल एक ही ऐसा पिन होना चाहिए) और बगल वाले काले पिन में डालना होगा। इससे पहले कि आप यह करें, एक बार फिर यह जांच कर लें कि पावर सप्लाई किसी भी पावर आउटलेट से पूरी तरह से डिसकनेक्ट की जा चुकी है, और वह बंद है, और वह किसी भी कंप्यूटर के उपकरणों से कनेक्टेड नहीं है। हरे रंग की पिन आम तौर पर एक पिन चार्ट पर 15 नंबर की पिन है। जब आप प्रत्येक पिन में पेपर क्लिप को लगा लें, तब केबल को किसी ऐसी जगह पर रखें जहां पर वो हिल न सके। पावर सप्लाई को वापस आउटलेट में प्लग करें, और उसके पीछे स्थित स्विच को ऑन करें। जब पावर सप्लाई को पावर मिलने लगे, आपको एक फैन चलता हुआ सुनना और/या दिखना चाहिए। इससे आपको पता चलेगा कि पावर सप्लाई कम से कम काम कर रही है। यदि पावर सप्लाई बिल्कुल भी चालू न हो, तो अपने पिन्स की एक बार फिर से जांच करें (अनप्लग करने के बाद) और फिर कोशिश करें। यदि वह अभी भी न चले, तो संभावना है कि वह अब खराब हो चुकी है। इस टेस्ट से आपको यह पता नहीं चलेगा कि पावर सप्लाई सही से काम कर रही है कि नहीं, इससे आपको बस यह पता चलेगा कि वह ऑन होती है कि नहीं। यह सुनिश्चित करने के लिए कि वह सही से काम कर रही है कि नहीं, आपको अगला टेस्ट करना होगा। यदि आपका कंप्यूटर काम कर रहा है और आप अपने ऑपरेटिंग सिस्टम को लोड कर सकते हैं, तो अपनी पावर सप्लाई के आउटपुट की जांच करने के लिए सॉफ्टवेयर का उपयोग करें। SpeedFan एक फ्रीवेयर प्रोग्राम है जो आपके कंप्यूटर की डाइअग्नास्टिक (diagnostics) को रीड करता है और कंप्यूटर के तापमान और वोल्टेज बताता है। रीडआउट्स (readouts) की जांच करके सुनिश्चित करें है कि वे टोलरेंस लेवल (tolerance level) के हैं। यदि आपका कंप्यूटर काम नहीं कर रहा है, तो अगले चरण पर जाएं। पावर सप्लाई को आउटलेट से अनप्लग करें। पावर सप्लाई के पीछे स्थित स्विच को ऑफ करें। अपने कंप्यूटर के केस को खोलें। पावर सप्लाई की केबल्स को अंदर स्थित सभी उपकरणों से निकालें। पावर सप्लाई की प्रत्येक केबल की जांच करें और सुनिश्चित करें कि वे सब अनप्लग की जा चुकी हैं। ये ऑनलाइन और कंप्यूटर स्टोर पर उपलब्ध हैं, और ये ज्यादा महंगे नहीं होते हैं। पावर सप्लाई के 20/24 पिन कनेक्टर को ढूंढें। यह आम तौर पर पावर सप्लाई का सबसे बड़ा कनेक्टर है।  पावर सप्लाई टेस्टिंग युनिट को 20/24 पिन कनेक्टर से कनेक्ट करें। पावर सप्लाई को आउटलेट में वापस प्लग करें और उसे ऑन करें। आपकी पावर सप्लाई ऑटोमैटिक रूप से ऑन होना चाहिए और आपके पावर सप्लाई टेस्टिंग युनिट में लाइट जलनी चाहिए। कुछ पावर सप्लाई के टेस्टर्स (testers) पर मौजूद स्विच या बटन के उपयोग से पावर सप्लाई को ऑन करने की आवश्यकता होती है। अन्य ऑटोमैटिक रूप से ऑन हो जाएंगे।  सभी वोल्टेज की जांच करें। 20/24 पिन कनेक्टर के कई रीडआउट्स होंगे, लेकिन आपको 4 आवश्यक माप (measurements) देखने की जरूरत है:  +3.3 VDC +5 VDC +12 VDC -12 VDC   सुनिश्चित करें कि वोल्टेज सामान्य स्वीकृत टोलरेंस (accepted tolerances) के भीतर हैं। 3.3, 5, 12 सभी +/- 5% के भीतर हो सकती हैं। -12, +/- 10% के भीतर हो सकती है। यदि कोई भी रीडिंग सीमा से बाहर है, तो पावर सप्लाई खराब है और उसे बदलने की जरूरत है। अन्य कनेक्टर्स को टेस्ट करें। जब आप सिद्ध कर लें कि मेन कनेक्टर पावर को ठीक से आउटपुट कर रहा है, एक एक करके अन्य कनेक्टर केबल्स को टेस्ट करें। प्रत्येक टेस्ट के बीच पावर सप्लाई को बंद करके अनप्लग करें। एक पेपर क्लिप को सीधा करें और फिर उसे एक 'U' आकार में मोड़ें। 20/24 पिन कनेक्टर पर हरे रंग के पिन का पता लगाएं। पेपर क्लिप को हरे रंग के पिन में (पिन 15) और बगल वाले काले पिन में डालें। ऐसा करने से कनेक्टर को लगेगा कि उसे मदरबोर्ड में कनेक्ट किया गया है।  पावर सप्लाई को वापस प्लग करें और उसे ऑन करें। अपनी पावर सप्लाई का पिनआउट (pinout) चार्ट ढूंढें। इससे आपको पता चलेगा कि कौनसे पिन्स कितनी वोल्टेज प्रदान करते हैं। अपने मल्टीमीटर को VBDC सेटिंग पर सेट करें। यदि मल्टीमीटर ऑटो-रेंज न हो, तो रेंज (range) को 10V पर सेट करें। मल्टीमीटर के काले प्रोब (probe) को कनेक्टर के ग्राउंड (काले) पिन से कनेक्ट करें। पॉज़िटिव (positive) प्रोब को उस पिन से कनेक्ट करें जिसे आप सबसे पहले टेस्ट करना चाहते हैं। वोल्टेज को नोट करें। वोल्टेज की जांच करके यह सुनिश्चित करें कि वे टोलरेंस लेवल के भीतर हैं। यदि कोई भी वोल्टेज टोलरेंस लेवल के बाहर हैं, तो पावर सप्लाई खराब है। इस प्रक्रिया को प्रत्येक कनेक्टर के लिए दोहराएं। यह पता लगाने के लिए कि किन पिन्स को टेस्ट करना है, प्रत्येक कनेक्टर के विशिष्ट (specific) पिनआउट चार्ट को देखें। एक बार जब आप टेस्ट करके सिद्ध कर लें कि सभी पावर कनेक्टर्स ठीक हैं, तो आप अपने कंप्यूटर को रीअसेम्बल कर सकते हैं। सुनिश्चित करें कि आपने सभी उपकरणों को वापस ठीक से कनेक्ट कर लिया है, और मदरबोर्ड के सभी कनेक्टर्स ठीक से कनेक्टेड हैं। जब आप कंप्यूटर को रीअसेम्बल कर लें, तब उसे ऑन करने की कोशिश करें। यदि आपको अभी भी कंप्यूटर एरर (errors) का सामना करना पड़ रहा है, या आपका कंप्यूटर शुरू नहीं हो रहा है, तो कंप्यूटर के अन्य पार्ट्स की जांच करें, जैसे कि मदरबोर्ड।
अपने कंप्यूटर को शट डाउन करें: अपने कंप्यूटर के केस को खोलें: एक पेपर क्लिप टेस्टर बनाएं: 20/24 पिन कनेक्टर को ढूंढें जिसे सामान्य रूप से आपके कंप्यूटर के मदरबोर्ड पर लगाया जाता है: हरे रंग की पिन और एक काले रंग की पिन (पिन्स 15 और 16) ढूंढें: पेपर क्लिप लगाएं: फैन की जांच करें: सॉफ्टवेयर के माध्यम से आउटपुट की जांच करें: कंप्यूटर बंद करें: एक पावर सप्लाई टेस्टिंग युनिट के साथ पावर सप्लाई को टेस्ट करें: एक मल्टीमीटर के साथ पावर सप्लाई को टेस्ट करें: अपने कंप्यूटर को रीअसेम्बल (Reassemble) करें:
https://www.wikihow.com/Check-a-Power-Supply https://www.wikihow.com/Check-a-Power-Supply
Testing if it Powers On Testing the Output